
ДО
ПРЕДСЕДАТЕЛЯ НА
ОБЩИНСКИ СЪВЕТ КИРКОВО




ДОКЛАДНА ЗАПИСКА

От Шинаси Мехмед Сюлейман – Кмет на Община Кирково, Област Кърджали


ОТНОСНО: Програма за овладяване популацията на безстопанствените кучета на територията на Община Кирково 2025-2030г.


	Уважаеми дами и господа общински съветници,

Необходимост от разработването на програмата възниква в резултат на наличието на голям брой безстопанствени кучета в населените места на община Кирково, което води до здравни рискове за хората. Те могат да бъдат преносители на болести, опасни за човека. 
Програмата за овладяване популацията на безстопанствените кучета на територията на община Кирково е изготвена в изпълнение на чл.40 от Закона за защита на животните и обхваща периода 2025-2030г.
Целите, които се поставят в програмата са:
-установяване на контрол върху популацията на безстопанствените и домашните кучета, с което се гарантира здравето на хората и безопасността на средата за живеене;
-намаляване до минимум рисковете от разпространение на заразни заболявания, които касаят хора и животни;
-развиване на чувство за отговорност при отглеждане на кучета;


	Във връзка с гореизложеното предлагам ОБС - Кирково да приеме следното 

											ПРОЕКТ
Р Е Ш Е Н И Е:

	1.Общински съвет – Кирково в изпълнение на изискванията на чл.40, ал. 3 от Закона за защита на животните и на основание чл.21, ал.1 от ЗМСМА приема Програма за овладяване популацията на безстопанствените кучета на територията на община Кирково за периода 2025 – 2030 г.



			    КМЕТ НА ОБЩИНА КИРКОВО:
/Шинаси Сюлейман/

